text: ДЕЛЕГИРАН РЕГЛАМЕНТ (ЕС) № 1047/2013 НА КОМИСИЯТА
  от 21 август 2013 година
  за изменение на Делегиран регламент (ЕС) № 114/2013 на Комисията с цел коригиране на средната стойност за 2010 г. на специфичните емисии на CO2, посочени за производителя Piaggio
  (текст от значение за ЕИП)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (1), и по-специално член 11, параграф 7 от него,
  като има предвид, че:
  (1)
  Piaggio, производител на леки търговски превозни средства, информира Комисията, че средната стойност за 2010 г. на специфичните емисии на CO2, посочена за този производител в Делегиран регламент (ЕС) № 114/2013 на Комисията от 6 ноември 2012 г. допълващ Регламент (ЕС) № 510/2011 на Европейския парламент и на Съвета във връзка с правилата за прилагане на дерогация от целите за специфични емисии на СО2 от нови леки търговски превозни средства (2), е неточна. Производителят предостави подробни данни, доказващи, че средните специфични емисии на CO2 през 2010 г. са били значително по-високи от стойността, посочена във въпросния регламент.
  (2)
  Комисията направи оценка на данните, предоставени от Piaggio, и счита, че е необходимо тази стойност да се коригира.
  (3)
  Поради това Делегиран регламент (ЕС) № 114/2013 следва да бъде съответно изменен,
  ПРИЕ НАСТОЯЩИЯ РЕГЛАМЕНТ:
  Член 1
  В списъка в приложение III към Делегиран регламент (ЕС) № 114/2013 стойността във втората колона със заглавие „Средни емисии (g/km)“ за марката Piaggio се заменя със „177,00“.
  Член 2
  Настоящият регламент влиза в сила на двадесетия ден след публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави-членки.
  Съставено в Брюксел на 21 август 2013 година.